Kaivalja
Kaivalja (skr. कैवल्य = IAST: kaivalya- 'atsiskyrimas, vienuma') – hinduistinė sąvoka, nusakanti sėkmingą savasties ar asmens dvasinio dėmens atsiskyrimą nuo kūno ir medžiaginės asmens būvos; autonomija nuo sąlygotosios būvos. Kaivalja Patandžalio „Jogasūtroje“ pateikiama kaip jogo siekinys. Sankhjos filosofinėje sistemoje kaivalja yra purušos laisvė nuo prakritės. Kaivljos sąvoka iš esmės tapati samadhiui bei mokšai.